"Ndzi le ku fambeni," ku vula Shivambu hi ku hatlisa. "Tatana Mabasa va hume va ndzi siya kwala." A sungulela xihleko nakambe. "Na wena u nga ringeti mathayi-thayi," ku hlamula Mabasa. "Ku sukela sweswi, loko u kala u huma laha ehofisini ya mina, u ta va u ri karhi u landzeleriwa hinkwako laha u nga ta famba kona. Mahlo ya mina ya ta va na wena. A ku na nchumu lexi u nga ta xi endla ivi ndzi nga xi tivi. U tivonela." Muendli wa vukanyi u fanele a rhwalela makanyi kutani u ma hlengeleta ya vupfa. Loko ya vupfile, u ta teka mbita u teka na foroko a tlhava kanyi hi rin’werin’we, a cheletela embiteni. Loko u ri karhi u chela embiteni, u kama mati lawa ya vuriwaka leswaku i nhlowa, u kamela kwale mbiteni, u ri karhi u chela na tinyungu kwale ndzeni ka mbita. Loko a hetile u ta teka khuwana u susa tinyungu endzeni ka mbita u ti chela endzeni ka khuwana u siya nhlowa ntsena endzeni ka mbita.